 Rut 2  E nwere onye ikwu di Neomi, nke bụ nwoke bara ezigbo ọgaranya, onye si nezinụlọ Elimelek, onye aha ya bụ Boaz.Ka oge na-aga, Rut, bụ nwaanyị Moab, sịrị Neomi: Biko, ka m gaa nubi tụtụkọta oko ọka e wefọrọ ewefọ, m ga na-eso onye ọ bụla nke ihe m ga-amasị ya nazụ. O wee sị ya: Gawa, nwa m.O wee gawa ma banye nubi, malitekwa ịtụtụkọta ọka e wefọrọ ewefọ, mgbe ndị na-ewe ihe ubi wechara. O wee daba na ọ banyere nubi Boaz, bụ onye si nezinụlọ Elimelek.Ma, lee! Boaz si na Betlehem bịa wee gwa ndị ahụ na-ewe ihe ubi, sị: Ka Jehova nọnyere unu. Ha wee zaa ya, sị: Ka Jehova gọzie gị.Boaz wee gwa nwa okorobịa o mere onyeisi ndị na-ewe ihe ubi, sị: Ònye nwe nwa agbọghọ a?Nwa okorobịa ahụ o mere onyeisi ndị na-ewe ihe ubi wee zaa, sị: Nwa agbọghọ a bụ nwaanyị Moab, bụ onye so Neomi si nala Moab lọta.O wee sị, Biko, ka m si nọka ndị e gbuturu egbutu tụtụkọta ndị e wefọrọ ewefọ ma ndị na-ewe ihe ubi wechaa. O wee banye ma si noge ahụ nụtụtụ kwụgide ọtọ ruo ugbu a ọ nọdụtụrụ ala nụlọ.E mesịa, Boaz sịrị Rut: Nwa m, ọ kwa ị nụla? Agala nubi onye ọzọ ịtụtụkọta ọka e wefọrọ ewefọ, esikwala nebe a pụọ, ka i wee nọrọ ụmụ agbọghọ m nso.Ka anya gị dị nubi ha ga-egbu ọka, gị na ha ga-esokwa. Enyela m ụmụ okorobịa ahụ iwu ka ha ghara imetụ gị aka. Mgbe akpịrị kpọwara gị nkụ, gaa nite mmiri ụmụ okorobịa ahụ gbanyere mmiri kuru mmiri ṅụọ.O wee gbuo ikpere nala, kpudo ihu nala, kpọọ isiala wee sị ya: Gịnị mere ihe m ji masị gị, nke mere anya gị ji rute nebe m nọ, ebe m bụ onye mba ọzọ?Boaz wee zaa ya, sị: A kọworo m ihe niile i meere nne di gị mgbe di gị nwụsịrị, na otú i si hapụ nna gị na nne gị nakwa ala ndị ikwu gị wee bịakwute ndị ị na-amabughị.Ka Jehova kwụọ gị ụgwọ dị ka omume gị si dị, ka Jehova bụ Chineke Izrel, onye ị gbabaworo nokpuru nku ya, nye gị ụgwọ ọrụ zuru okè.O wee sị: Ka ihe m masị gị, onyenwe m, nihi na ị kasiwo m obi nakwa nihi na i kwuwo okwu mesiri ohu gị nwaanyị obi ike, ọ bụ ezie na mụ onwe m adịghị ka otu nime ndị inyom na-ejere gị ozi.Boaz wee gwa ya noge ha na-eri nri, sị: Bịa ebe a, were achịcha rie, surukwa achịcha gị nime mmanya. O wee nọdụ ọdụ nakụkụ ndị ahụ na-ewe ihe ubi, ya ana-enye ya ọka a ṅara nọkụ, o wee na-ata, o wee rijuo afọ, rifọkwa.O wee bilie gaa ịtụtụkọta ọka e wefọrọ ewefọ. Boaz wee nye ụmụ okorobịa ya iwu, sị: Unu hapụ ya ka o si nọka e gbuturu egbutu tụtụkọrọ ndị e wefọrọ ewefọ, unu emetụkwala ya aka.Hụkwanụ na unu dọpụtaara ya ọka ụfọdụ nùkwù ọka, hapụkwanụ ha ka ọ tụtụkọrọ ha, unu abakwarala ya mba.O wee na-atụtụkọta ọka e wefọrọ nubi ruo ná mgbede, mgbe o mesịrị, o tichara ihe ọ tụtụkọtara, o wee bụrụ ihe dị ka otu ihe ọtụtụ efa ọka bali.O wee buru ya banye nobodo, nne di ya wee hụ ihe ọ tụtụkọtara. O wee wepụta nri ahụ o rifọrọ mgbe o rijuchara afọ wee nye ya.Nne di ya wee sị ya: Olee ebe ị gara tụtụkọta ihe taa, oleekwa ebe ị rụrụ ọrụ? Ka onye anya ya ruru nebe ị nọ bụrụ onye a gọziri agọzi. O wee gwa nne di ya onye ọ rụrụ ọrụ nubi ya; o wee sị: Aha onye m rụrụ ọrụ nubi ya taa bụ Boaz.Neomi wee sị nwunye nwa ya: Ka Jehova, bụ onye na-ewepụghị obiọma ya nebe ndị dị ndụ na ndị nwụrụ anwụ nọ, gọzie ya. Neomi wee sị ya: Nwoke ahụ bụ onye ikwu anyị. Ọ bụ otu nime ndị ga-agbara ihe anyị.Rut nwaanyị Moab wee sị: Ọ sịkwara m, Nọrọ ụmụ ọrụ m nso ruo mgbe ha wesịrị ihe ubi m dum.Ya mere, Neomi gwara Rut nwunye nwa ya, sị: Nwa m, ọ ka mma ka i soro ụmụ agbọghọ ya, ka a ghara ịkpasu gị iwe nubi onye ọzọ.O wee na-anọ ụmụ agbọghọ Boaz nso, na-atụtụkọtakwa ọka e wefọrọ nubi ruo mgbe owuwe ihe ubi nke ọka bali na owuwe ihe ubi nke ọka wit gwụsịrị. Ya na nne di ya bikwa. 